ร้านหมูกระทะฟ้าใส ตั้งอยู่ถนนปุณกัณณ์ ข้าง มอ. นี่เองส่วนตัวเคยรีวิวไปแล้วครั้งหนึ่งค่ะ กลับมาทานอีกครั้งก็ยังชอบอยู่นะ

อาหารมีให้เลือกหลากหลายดีค่ะ ทั้งอาหารปรุงสุกและเนื้อสัตว์ต่างๆ สำหรับปิ้งย่าง ทางร้านมีหมูสไลด์ด้วย ขวัญใจใครหลายๆ คน อาหารทำสุกพร้อมทานก็รสชาติโอเคนะ ยำปลาดุกฟูอร่อยเลยแหละ

มีบาร์สำหรับทำส้มตำด้วย ใครชอบแบบไหนยังไงทำเองเลยค่ะ แต่จุดนี้รู้สึกไม่ค่อยสะอาดเท่าไหร่ต้องทำใจเพราะหลายคนปรุง ก็ต้องมีกันบ้าง

ส่วนตัวชอบการบริการค่ะ กระทะปิ้งนาน ดำแล้วก็เปลี่ยนใหม่ให้เลย ย้ายโต๊ะ เติมถ่าน เปลี่ยนเตา ใช้ง่าย สนใจบริการ อันนี้โอเค

รวมๆ แล้ว 159 บาทจัดว่าคุ้มนะ รวมน้ำเรียบร้อย ทานกันสบายๆกระเป๋า อิ่มไปเลย